**Vállalkozási szerződés**

**csatorna fenntartásra 2015 évre.**

amely létrejött egyrészről a **Hubertus Agráripari Bt.** (8713 Kéthely, Sáripuszta 0275. hrsz, képviseletében: Oliver Hahnenkamm üzletvezető), mint megrendelő , - későbbiekben**: Megrendelő,**

másrészről a **Balaton-nagyberek Vízitársulat** (8713 Kéthely, Sáripuszta 0275. hrsz, képviseletében: Völler Zoltán ügyvezető) mint vállalkozó, - továbbiakban: **Vállalkozó, -** között,

a mai napon az alábbiak szerint:

**I. Preambulum**

1./ Tudomásul szolgál, hogy a Vállalkozó,- mint szervezet , - a Megrendelő kezdeményezésére jött létre azon célból, hogy a Vállalkozó lássa el - a Megrendelő helyett - a Balaton-nagyberek belvíz öblözet teljes területének belvízmentesítését. A Balaton-nagyberek belvízmentesítésének a kötelezettsége a Megrendelőt a magyar állammal kötött haszonbérleti szerződés alapján terheli.

2./ A Vállalkozó részére kiadott jogerős vízjogi üzemeltetési engedély 224 km csatornahálózat fenntartására és adott vízszinten történő tartására kötelezi a Vízitársulatot.

3./ Ismert a szerződő felek előtt, hogy a vízjogi üzemelési engedélyben foglalt előírások maradéktalan betartása érdekében a Vízitársulat nem rendelkezik pénzügyi forrással. Ez a Megrendelőnek, mint a térségben agrárgazdasági tevékenységet végző gazdálkodó szervezetnek is el lehetetlenítené a tevékenységét, továbbá az I.1. pontban írtak alapján a Vállalkozó Vizitársulat a Megrendelőtől átvett kötelezettség alapján végzi a tevékenységét.

4./ Tekintettel arra, hogy a Megrendelőnek a magyar állammal kötött haszonbérleti szerződésen alapuló kötelezettsége a teljes Balaton-nagyberek belvíz öblözet belvízmentesítésének biztosítása, - a Felek megállapodnak abban, hogy a vállalkozási szerződést a 2014 évihez hasonlóan csatorna hálózat fenntartási munkáinak elvégzésére a jelen szerződésben foglaltak szerint 2015 évre vonatkozóan is megkötik.

5./ Szerződő Felek kijelentik, hogy mindaddig, amíg

- Megbízó részéről kötelezettségként merül fel a Balaton-Nagyberek belvíz kormányzásának és belvíz átemelésének a finanszírozása, továbbá

- Vállalkozó feladata és jogosultsága a Balaton-Nagyberek belvíz kormányzása és belvíz átemelése vízjogi üzemelési engedély alapján, -

addig szándékukat fejezik ki jelen szerződést minden évben meghosszabbítani, a szükséges és indokolt aktualizálásokkal pontosítva.

**II. Szerződés**

6./ Megrendelő megrendeli, Vállalkozó elvállalja a Balaton-nagyberek Belvízöblözet csatorna hálózatának fenntartási munkáit 2015 évre az alábbi feladatokra és az alábbiak szerint:

6.1./ Fő csatornák mellék csatornák és szívó árkok felületének szükség szerinti kaszálása.

Munkavégzés mennyiségére irányadó megállapodás az, hogy Megrendelő

**39 millió Ft + ÁFA**

keretösszeg erejéig ad megrendelést Vállalkozónak a csatorna felület nád, gaz, és fű kaszálására.

A keretösszeg felhasználásánál Vállalkozó törekszik a csatornaszelvények átfolyási kereszt szelvényeinek leg optimálisabb biztosítására.

6.2./ Vállalkozó felmérte a csatorna hálózaton a fenntartási kaszáláson túl szükségesnek vélt egyedi beavatkozások szükségességét, azok mennyiségi mutatóit és várható költségeit. Az ennek felsorolását tartalmazó feladat lista jelen szerződés melléklete.

Megrendelő jelenlegi anyagi lehetőségeit áttekintve a fontossági sorrendbe szedett feladatsor első 8 tételének megvalósításához biztosítja alapszerződésen belül az ott feltüntetett fedezet igényt, azaz a kaszálás 39 millió Ft-os költség igényén túl további 6 517 e Ft + ÁFA összeget, azaz mindösszesen

**45 517 eFt + ÁFA**

összeget.

6.3./

Havi teljesítések igazolása során Felek rögzítik a kaszálással érintett csatornákat, az elvégzett fenntartási munkákat természetes naturáliákban, és az ehhez a tárgy hóban, és az év során addig göngyölítetten felhasznált keret összeget.

Fentiek ismeretében Felek egyeztetnek a soron következő időszak munkavégzésének prioritásairól. Az időjárás függvényében változó vegetációs tömeg ismeretében Vállalkozó jogosult a kaszálási szükséglet csökkenése esetén a feladatok jelenleg fedezetlen tételeinek a megvalósítására, és az ehhez szükséges fedezet átcsoportosításra a keret összeg változatlan mértéke mellett.

6.4./ Amennyiben a vízjogi üzemelési engedélyben rögzített paraméterek folyamatos biztosításához a **45 517 e** **Ft**-os keretösszeghez rendelt munkák elvégzése nem bizonyul elégségesnek, és a Megrendelő többlet forrásokat tud biztosítani, úgy a Szerződő Felek

* **többlet munkában**, és/vagy
* **pótmunkában** állapodhatnak meg.

6.2.1./ Többletmunka elrendelése illetve elfogadása esetén a csatorna fenntartási kaszálási munkák volumenét kell növelni, a jelen megállapodásban rögzített paraméterekkel, a keretösszeg rögzített mértékű növeléséig.

6.2.2./ Pótmunka elrendelése illetve elfogadása esetén a mellékelt feladatjegyzék 8. tételét követően rögzített munkák elrendelésére kerülhet sor, vagy egyéb, az eredeti előirányzatban nem szereplő munkanemek elvégzésére kerül sor, a pótmunka elrendelésekor rögzítendő munkanemekkel és egységárakkal.

Ezek körébe tartozik különösen:

* kézi és gépi bozótirtás,
* meder kotrás,
* kotort iszap depóniába rendezésére,
* tuskótlanítás, tuskómarás,
* műtárgy karbantartás és javítás, stb.

7./ Munkavégzés során a gát és meder kaszáláson belül az alábbi rész feladatok jelentkeznek.

* + - gát kaszálása külső gát talp élétől a külső rézsű ferde oldalán,
    - a gát korona vízszintes tetején,
    - a belső rézsű ferde oldala csatorna vízszintjéig, - a kaszálék helyszínen hagyásával,
    - teljes mederszelvény vízszint alatti kaszálása a kaszálék és uszadék mederszelvényből történő eltávolításával,
    - kaszálék és uszadék elhelyezése tetszőleges módon
      1. gát korona külső talp élén kívüli területen deponálva
      2. komposzttelepre elszállítva
      3. korona élen deponálva, ott összezúzva és betárcsázva, betömörítve
    - gát koronák külső talp élei közötti bokrok, cserjék eltávolítása, kiirtása, biomassza szakszerű ártalmatlanítása illetve eltávolítása, esetleges hasznosítása
    - hídfejek, átereszek mellett, és azok szelvényében mindennemű vegetáció és uszadék eltávolítása.

A mederszelvény karbantartása és átfolyásának hatékony biztosítása esetén a teljes keresztmetszetben végzendő munkavégzés praktikusan csökkenthető.

8./ Feladatok műszaki tartalmát és egységárait a 2013 évi csatorna fenntartások állami támogatásának elszámolásához kiadott egységárak figyelembe vételével, az alábbiak szerint határozzák meg a Szerződő felek.

|  |  |  |  |  |
| --- | --- | --- | --- | --- |
| Munkanem: | 2013 évi állami norma(Ft/nm) | 2014 évi HUB-VT norma (Ft/nm) | 2015 évi HUB-VT norma (Ft/nm) | 2015 évi norma a 2013 évi állami norma %-ában |
| Gaz kaszálás síkon | 10 | 8 | **6** | 60 |
| Gaz kaszálás ferde felületen | 13 | 10 | **10** | 77 |
| Nád kaszálás | 25 | 20 | **25** | 100 |
| Kézi bozótirtás | 189 | 128,3 | **120** | 63 |
| Depónia rendezés járóút kialakítással, földszállítással (max 2 km) és földpótlással (max 1 m3/fm) | Összevont tétel |  | **140** |  |
| Áteresz bontása és építése anyag ár nélkűl (max 10 m és max NA800 mm) | Összevont tétel |  | **167 eFt/db** |  |
| Gépi bozótirtás, iszaptalanítás rézsüképzéssel, tuskómarással és depónia rendezéssel | Összevont tétel |  | **250** |  |
|  |  |  |  |  |
|  |  |  |  |  |

9./ Munkavégzés területi hatálya megegyezik a vízjogi üzemelési engedélyben szereplő vízi létesítmények területi határával.

10./ Munkavégzés időbeli hatályáról, illetve azok ütemezésének a meghatározásáról Megbízó és Vállalkozó az egyes munkavégzések tartalmának meghatározása előtt a 6. pontban rögzítettek szerint egyeztet. Ennek során határozzák meg, hogy milyen munkavégzéssel, és hol kellene beavatkozni, hogy a leghatékonyabban lehessen eleget tenni a Vállalkozó vízjogi engedélyéből foglalt kötelezettségének, és a Megbízó gazdálkodási érdekeinek.

11./ Vállalkozó a szerződés szerint végzett munkákról , valamint a többlet és pótmunkákról folyamatosan építési naplót vezet.

.

12./ Megbízó Műszaki Ellenőre:

Sági János 6300 Kalocsa Jókai u.44. ME-VZ/I./03-5311/2012

13./Vállalkozó Felelős Műszaki Vezetője:

Mozsár Erik 8700 Marcali, Gárdonyi utca 42. (MV-ÉP/A-MÉK 14-10177/2014)

14./ Munkavégzés építési naplóban történő rögzítésével egyidejűleg közösen rögzítik a munka kezdés és a munka várható befejezésének várható, és kölcsönösen elfogadott idejét.

**III. Elszámolás.**

15./ Végzett munkák elszámolása felmérési napló alapján kiadott teljesítésigazolás szerint történik.

Vállalkozó Felelős műszaki Vezetője és a Megrendelő Műszaki Ellenőre minden hó végén közösen gondoskodnak az építési napló alapján a tárgyhavi munkák felmérési naplóban történő rögzítéséről. Az Ő együttes aláírásuk alapján a Megrendelő a kiadja a tárgyhóra vonatkozó teljesítésigazolást, és Vállalkozó jogosult következő hó 5.-ikével számlája kibocsátására.

A teljesítés igazolásban elhatárolásra kerül a szerződéses keretösszeg felhasználásával, - valamint az elrendelt pót és többlet munkák körében végzett munka volumene és értéke.

16./ Nem jogosult Vállalkozó azon munkavégzésének ellenértékét Megbízó felé számlájában érvényesíteni, amely munkák végzésére más forrásból fedezethez jutott. Vállalkozó az elvárható együttműködés kapcsán köteles ezen munkák tartalmáról, helyszínéről, és a fedezet nagyságáról Megbízót tájékoztatni.

17./ Fizetés átutalással történik 8 napon belül Vállalkozó UniCredit Banknál vezetett

**10918001-00000060-63070000**

számú számlájára. Késedelmes teljesítés esetén Vállalkozó a jegybanki alapkamat kétszeresének megfelelő késedelmi kamatot jogosult felszámítani.

18./ Jelen megállapodást 2015 évre vonatkozóan kötik szerződő felek, 3 hónapos felmondási határidővel, de a Preambulum 5. pontjában foglaltakra tekintettel. Felmondást írásban kell közölni a másik féllel, indoklási kötelezettséggel, a lényegesen megváltozott körülmények esetén..

Bármelyik fél bármikor kezdeményezheti a 8./ pont egységárainak és munkanemeinek a módosítását. Másik fél részéről történő elutasítás esetén a kezdeményező fél normál felmondással élhet .

19./ Rendkívüli felmondás joga illeti meg a feleket, ha a másik fél súlyosan megszegi a szerződésben foglaltakat, vagy a szerződés kötés kori körülményekhez képest olyan lényeges változások történtek, amelyek ellehetetlenítik a szerződés fennmaradását. Akár rendes, akár rendkívüli felmondással kerül sor a szerződés megszüntetésére, a felek közt elszámolásnak van helye.

20./Súlyos szerződésszegésnek minősül a Megrendelő részéről, ha számla fizetési kötelezettségének határidőre nem tesz eleget, és írásos felszólítás alapján sem teljesít az abban kikötött póthatáridőig.

Súlyos szerződésszegésnek minősül a Vállalkozó részéről, ha az építési naplóban rögzített módon a munkákat nem végzi el, annak módosításáról a Megrendelővel nem állapodik meg, és írásbeli felszólításra sem intézkedik az abban foglaltak szerint.

**IV. Egyebek.**

21./ . Szerződő felek a vitás kérdéseket elsősorban tárgyalásos úton kívánják megoldani.

Ennek során a jelen megállapodásban foglaltakra, a szerződő felek eredeti szándékára, a mindkét fél által ismert vízjogi üzemelési engedélyre, a hatályos jogszabályokra, különösen a Ptk.-ra tekintettel, - törekednek a megállapodásra.

22./ Előző pontban foglaltak ellehetetlenülése esetén kikötik a Marcali Városi Bíróság, - vagy értékhatár átlépése esetén a Kaposvári Törvényszék illetékességét.

23./ Jelen megállapodást a szerződő felek közösen elolvasva, együttesen értelmezve, mint közös akaratukkal megegyezőt írják alá.

Kelt : Kéthely Sári puszta 2015.01.01.

…………………………………… ……………………………………….

Megrendelő Vállalkozó

Hubertus Bt. Balaton-nagyberek VT